b'\n_START_ARTICLE_\nWakhankorridoren\n_START_PARAGRAPH_\nWakhankorridoren, ogs\xc3\xa5 skrevet Vakhankorridoren, er en lang og tynn landkorridor som utgj\xc3\xb8r Afghanistans \xc3\xb8stligste ytterpunkt i Pamirfjellene. Den er omtrent 210 km lang og mellom 20 og 60 km bred. Den er oppkalt etter Wakhan-regionen i den afghanske provinsen Badakhshan. Opprettelsen av korridoren, som forbinder Afghanistan med Kina i \xc3\xb8st og skiller Tadsjikistan i nord fra Pakistan i s\xc3\xb8r, var et politisk resultat av det store spillet. Den anglo-russiske grensekommisjonen av 1895-1896 avgrenset omr\xc3\xa5det som en buffersone mellom Britisk India og det russiske Sentral-Asia. Wakhankorridoren var en gang en del av Silkeveien, og har v\xc3\xa6rt stengt for grensetrafikk i n\xc3\xa6rmere 100 \xc3\xa5r p\xc3\xa5 grunn av politiske \xc3\xa5rsaker. _NEWLINE_I dag er korridoren tynt befolket med 10\xc2\xa0600 wakhib\xc3\xb8nder og kirgisiske gjetere. Den er blant Afghanistans mest fredelige omr\xc3\xa5der og har i stor grad unng\xc3\xa5tt krigene som har herjet landet siden 1979. Det er Afghanistans viktigste habitat for sn\xc3\xb8leoparder.\n_START_SECTION_\nGeografi\n_START_PARAGRAPH_\nPamirelven som renner ut fra innsj\xc3\xb8en Zorkul danner korridorens nordlige grense. Wakhanelven passerer gjennom korridoren fra \xc3\xb8st til Kala-i-Panj, og renner deretter sammen med Pamirelven og danner Pjandzj. _NEWLINE_I s\xc3\xb8r grenser Wakhan-korridoren til de h\xc3\xb8ye fjellene i Hindu Kush, og krysses av fjellpassene Broghol, Irshad og Dilisang-passet, der sistnevnte ikke lenger er i bruk og f\xc3\xb8rer til Pakistan. I \xc3\xb8st g\xc3\xa5r Wakhjir-passet gjennom Hindu Kush i en h\xc3\xb8yde p\xc3\xa5 4\xc2\xa0923 moh, et av de h\xc3\xb8yeste i verden. Wakhjir-passet har den st\xc3\xb8rste offisielle variasjonen i antall tidssoner (UTC+4:30 i Afghanistan til UTC+8 i Kina). Grensen til Kina er blant de h\xc3\xb8yestliggende internasjonale grensene i verden._NEWLINE_If\xc3\xb8lge en artikkel av Townsend (2005) \xc2\xaber fjellovergangen stengt i minst fem m\xc3\xa5neder i \xc3\xa5ret og uregelmessig \xc3\xa5pen resten av \xc3\xa5ret.\xc2\xbb _NEWLINE_Korridoren var tidligere en del av Silkeveien, men har som gjennomfarts\xc3\xa5re v\xc3\xa6rt stengt for vanlig trafikk i over 100 \xc3\xa5r.\n_START_SECTION_\nBefolkning\n_START_PARAGRAPH_\nKorridoren er tynt befolket, med en samlet befolkning ansl\xc3\xa5tt til rundt 10\xc2\xa0600. I likhet med 1980 og den sovjetiske invasjonen av Afghanistan best\xc3\xa5r befolkningen i dag nesten kun av det hardf\xc3\xb8re wakhi-folket.  _NEWLINE_Frem til da var de nord\xc3\xb8stlige delene av korridoren hjem til ca. 3-5\xc2\xa0000 etniske kirgisere. Etter den sovjetiske invasjonen skjedde det en kirgisisk masseflukt fra korridoren til Pakistan, under ledelse av kirgisernes stammeh\xc3\xb8vding. I Pakistan la flyktningene frem krav om 5\xc2\xa0000 visum fra USAs konsulat i Peshawar slik at de kunne omplasseres til det ubebodde Alaska (en region som har samme klima og temperaturer som i Wakhan-korridoren). Deres \xc3\xb8nske ble avvist. I mellomtiden tok de varme og uhygieniske forholdene livet av kirgisiske flyktninger i et stadig mer urovekkende tempo. Tyrkia, som da var et milit\xc3\xa6rregime styrt av general Kenan Evren, blandet seg inn og lot hele gruppen av flyktninger bosette seg i regionen rundt Vansj\xc3\xb8en i Tyrkia i 1982. Landsbyen Ulupimar i Erci\xc5\x9f ved Vansj\xc3\xb8en ble gitt til disse, og rundt 2\xc2\xa0000 av dem bor fortsatt der i dag. Dokumentarfilmen 37 Uses for a Dead Sheep - the story of the Pamir Kirghiz er basert p\xc3\xa5 livet til disse kirgiserne i deres nye hjem. _NEWLINE_Regionen som ble valgt for omplassering av kirgiserne l\xc3\xa5 selvf\xc3\xb8lgelig i hjertet av Tyrkias Kurdistan. Denne handlingen fikk to positive konsekvenser for den milit\xc3\xa6re regjeringen i Tyrkia p\xc3\xa5 den tiden: for det f\xc3\xb8rste ville kirgisernes tilstedev\xc3\xa6relse i kurdiske omr\xc3\xa5der i det \xc3\xb8stlige Tyrkia svekke det rent kurdiske grepet i omr\xc3\xa5det, blant annet fordi kirgiserne har tyrkisk opphav. Dessuten ville en slik handling vise Tyrkia som \xc2\xabforsvarer av alle tyrkiske folkeslag\xc2\xbb, p\xc3\xa5 bekostning av kurderne. _NEWLINE_If\xc3\xb8lge en rapport fra FNs milj\xc3\xb8program og organisasjon for ern\xc3\xa6ring og landbruk utgitt i 2003 lider den gjenv\xc3\xa6rende befolkningen i Wakhan av fattigdom, d\xc3\xa5rlig helse, matusikkerhet, opiumavhengighet og mangel p\xc3\xa5 utdanning. _NEWLINE_Townsend (2005) diskuterer muligheten for narkotikasmugling fra Afghanistan til Kina via Wakhan-korridoren og Wakhjir-passet, men konkluderer med at p\xc3\xa5 grunn av vanskelighetene med reise- og grenseoverganger er slik trafficking liten sammenlignet med den smuglingen som skjer via Tadsjikistans autonome provins Kuhistoni Badakhshon eller via Pakistan, begge land som har langt mer tilgjengelige transportforbindelser til Kina. _NEWLINE_Alastair Leithead p\xc3\xa5 BBC News 24 presenterte den 26. desember 2007 et halvtime langt program om korridoren, med s\xc3\xa6rlig vekt p\xc3\xa5 arbeidet til den britiske legen Alexander Duncan, som levde i eksil og ga mange ekstra mediarapporter fra det utilgjengelige omr\xc3\xa5det. Han har ogs\xc3\xa5 st\xc3\xa5tt for TV-sending av Pamir-festivalen i omr\xc3\xa5det.\n_START_SECTION_\nStrategisk betydning\n_START_PARAGRAPH_\nAfghanistan har ved flere anledninger bedt Kina om \xc3\xa5 \xc3\xa5pne grensen i Wakhan-korridoren som en alternativ forsyningsrute for \xc3\xa5 bekjempe Taliban-oppr\xc3\xb8ret, men dette har Kina motst\xc3\xa5tt hovedsakelig p\xc3\xa5 grunn av uro i sin vestligste provins Xinjiang som grenser til korridoren.\n_START_SECTION_\nTurisme\n_START_PARAGRAPH_\nI de senere \xc3\xa5r har Wakhan-korridoren blitt en destinasjon for eventyrlystne trekkere, og flere reiseselskaper tilbyr turer til omr\xc3\xa5det. Mountain Unity er et sosialt foretak satt opp for \xc3\xa5 fremme \xc3\xb8konomisk utvikling i omr\xc3\xa5det. BBC-korrespondenten John Simpson har anbefalt omr\xc3\xa5det som et sted der man kan ta en flott og relativt trygg ferie. Kate Humble, en TV-presentat\xc3\xb8r fra BBC, hevder at omr\xc3\xa5det er vakkert og gjestmildt.'